Damian Lewis Disahkan Berlakon Dalam Filem Ocean’s Eight
Damian Lewis, bintang siri televisyen Homeland  dan siri filem perang Band of Brothers telah disahkan akan terlibat dalam filem spin off Ocean Eleven iaitu Ocean Eight. Menurut laman web Variety, Damian akan membawa watak bekas kekasih Sandra Bullock, ketua kumpulan pencuri wanita yang juga adik kepada Danny Ocean. Walaubagaimanpun, watak Damian merupakan watak antagonis dalam filem ini yang menjadi sasaran bekas kekasih dan kumpulanya. Menurut laman web berkenaan, watak Damian Lewis dalam filem ini digambarkan seorang yang kaya raya dan memiliki benda yang sangat penting untuk watak tersebut dan juga kumpulan Sandra Bullock. Damian Lewis mula dikenali selepas membintangi siri televisyen Homeland selama 3 musim dan juga membawa watak Major Richard Winters dalam minisiri HBO, Band of Brothers. Beliau akan turut bersama-sama pelakon-pelakon wanita dalam filem Ocean Eight. Sandra Bullock dinamakan sebagai watak utama dan juga melibatkan beberapa nama lain seperti Cate Blanchett, Anne Hathaway, Helena Bonham Carter, Sarah Paulson, Mindy Kaling, Rihanna, Awkwafina and Dakota Fanning Selain itu juga, salah satu watak utama dalam filem asal iaitu Linus Caldwell (lakonan Matt Damon) juga akan membuat kemunculan sebagai watak cameo dalam filem ini. Ocean’s Eight akan ditayangkan di pawagam pada 8 Jun 2018